**projektas**

**reg. Nr. T-161**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2017 m. kovo 31 d. sprendimo Nr. T1-52 „Dėl pasvalio rajono savivaldybės administracijos direktoriaus rezervo lėšų naudojimo tvarkos aprašo patvirtinimo“ pakeitimo**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžeto sandaros įstatymo 25 straipsnio 1 ir 2 dalimis, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės administracijos direktoriaus rezervo lėšų naudojimo tvarkos aprašą, patvirtintą Pasvalio rajono savivaldybės tarybos 2017 m. kovo 31 d. sprendimu Nr. T1-52 „Dėl Pasvalio rajono savivaldybės administracijos direktoriaus rezervo lėšų naudojimo tvarkos aprašo patvirtinimo“ (toliau – Aprašas):

1.1. Pakeisti Aprašo 3 punktą ir jį išdėstyti taip:

„3. Rezervo lėšų dydis turi būti ne mažesnis kaip 0,25 procento ir ne didesnis kaip 1 procentas patvirtintų Savivaldybės biudžeto pajamų (neįskaitant valstybės dotacijų savivaldybių biudžetams). Rezervas gali būti didesnis kaip 1 procentas, kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis. Konkretų Rezervo dydį kasmet nustato Savivaldybės taryba, tvirtindama einamųjų metų Savivaldybės biudžetą.“

1.3. Pakeisti Aprašo 20 punktą ir jį išdėstyti taip:

„20. Rezervo lėšų gavėjai apie Rezervo lėšų panaudojimą Savivaldybės administracijos Finansų skyriui pasibaigus ketvirčiui iki kito mėnesio 10 d. pateikia biudžeto išlaidų sąmatos vykdymo ataskaitą (Forma Nr. 2), patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (Lietuvos Respublikos finansų ministro 2022 m. kovo 2 d. įsakymo Nr. 1K-74 redakcija).

1.2. Papildyti Aprašą 4.3 papunkčiu:

„4.3. dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti“.

2. Nustatyti, kad šio sprendimo 1.1 papunktis įsigalioja 2023 m. sausio 1 d.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Finansų skyriaus vedėja

Dalė Petrėnienė

2022-07-19, tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2017 m. kovo 31 d. sprendimo Nr. T1-52 „Dėl pasvalio rajono savivaldybės administracijos direktoriaus rezervo lėšų naudojimo tvarkos aprašo patvirtinimo“ pakeitimo**

2022 m. liepos 19 d.

Pasvalys

 **1. Sprendimo projekto rengimo pagrindas.** Lietuvos Respublikos Seimas 2022 m. gegužės 17 d. Nr. XIV-1099 patvirtino Lietuvos Respublikos biudžeto sandaros įstatymo 25 straipsnio pakeitimus. Kadangi šis straipsnis reglamentuoja savivaldybės administracijos direktoriaus rezervo lėšų naudojimą ir dydį, todėl, keičiantis minėtam įstatymo straipsniui, reikalinga keisti Aprašą.

 Įstatymu nustatyta, kad Rezervo lėšų dydis turi būti ne mažesnis kaip 0,25 procento ir ne didesnis kaip 1 procentas patvirtintų savivaldybės biudžeto pajamų (neįskaitant valstybės dotacijų savivaldybių biudžetams). Savivaldybės administracijos direktoriaus rezervas gali būti didesnis kaip 1 procentas, kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis. Konkretų savivaldybės administracijos direktoriaus rezervo dydį kasmet nustato savivaldybės taryba, tvirtindama einamųjų metų savivaldybės biudžetą (šios nuostatos įsigalioja nuo 2023 m. sausio 1 d.). Minėtu įstatymu praplečiama savivaldybės administracijos direktoriaus rezervo naudojimo paskirtis. Suteikiama galimybė dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti.

 Lietuvos Respublikos finansų ministro 2008 m. gruodžio 31 d. įsakymas Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ keičiamas kasmet, atsižvelgiant į Lietuvos Respublikos finansų ministerijos poreikį gauti atitinkamą informaciją, kuri turi būti atskleista nustatytos formos ataskaitose.

 **2. Sprendimo projekto tikslai ir uždaviniai.** Pasvalio rajono savivaldybės administracijos direktoriaus rezervo lėšų naudojimo tvarkos aprašas atitiktų galiojančius teisės aktus.

 **3. Kokios siūlomos naujos teisinio reguliavimo nuostatos ir kokių rezultatų laukiama.**

Pakeitus Aprašą Savivaldybės administracijos direktoriaus rezervas bus sudaromas ir vykdomas pagal galiojančius teisės aktus

 **4. Skaičiavimai, išlaidų sąmatos, finansavimo šaltiniai**. Nėra.

 **5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma*.*

 **6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia

 **7. Sprendimo projekto antikorupcinis vertinimas.** Nereikia

 **8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

 PRIDEDAMA. Lyginamasis variantas, 2 lapai.

Finansų skyriaus vedėja Dalė Petrėnienė

 Lyginamasis variantas

**pasvalio rajono savivaldybės administracijos direktoriaus rezervo LĖŠŲ naudojimo tvarkos aprašas**

**I**. **BENDROSIOS NUOSTATOS**

 1. Pasvalio rajono savivaldybės administracijos direktoriaus rezervo lėšų naudojimo tvarkos aprašas (toliau – Aprašas) nustato Pasvalio rajono savivaldybės (toliau – Savivaldybė) administracijos direktoriaus rezervo lėšų naudojimo Savivaldybėje tvarką.

 2. Savivaldybės administracijos direktoriaus rezervas (toliau – Rezervas) yra Savivaldybės biudžeto asignavimų dalis.

 3. ~~Konkretų Rezervo dydį kasmet nustato Savivaldybės taryba, tvirtindama arba tikslindama atitinkamų metų Savivaldybės biudžetą. Rezervo dydis turi būti ne didesnis kaip 1 procentas patvirtintų Savivaldybės biudžeto asignavimų sumos.~~ **Rezervo lėšų dydis turi būti ne mažesnis kaip 0,25 procento ir ne didesnis kaip 1 procentas patvirtintų savivaldybės biudžeto pajamų (neįskaitant valstybės dotacijų savivaldybių biudžetams). Savivaldybės administracijos direktoriaus rezervas gali būti didesnis kaip 1 procentas, kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis. Konkretų savivaldybės administracijos direktoriaus rezervo dydį kasmet nustato savivaldybės taryba, tvirtindama einamųjų metų savivaldybės biudžetą**

 4. Rezervo lėšos naudojamos:

 4.1. ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti;

 4.2. gaisrų ir stichinių nelaimių padariniams likviduoti ir jų padarytiems nuostoliams iš dalies apmokėti.

 **4.3. dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti**

**II. REZERVO LĖŠŲ SKYRIMAS**

 5. Rezervo lėšos gali būti skiriamos fiziniams ir juridiniams asmenims (toliau kartu – asmenys).

 6. Asmenys, norintys gauti lėšų pagal Aprašo 4 punkte nurodytus tikslus, Savivaldybės administracijos direktoriui pateikia:

 6.1. motyvuotą prašymą, kuriame nurodomi duomenys apie asmenį, pateikiama banko sąskaita į kurią bus pervedamos lėšos;

 6.2. pagrįsti skaičiavimai (sąmatos) ir (arba) pridedamos išlaidas patvirtinančių dokumentų kopijos;

 6.3. Priešgaisrinės gelbėjimo tarnybos pažyma (gaisro ar stichinės nelaimės atveju);

 6.4. nuosavybės ar kitą valdymo teisę į pastatus, žemę, mišką, pasėlius ir kt., kuriems buvo padaryta žala, patvirtinantys dokumentai.

 7. Prašymus nagrinėja nuolatinė Savivaldybės administracijos direktoriaus įsakymu ne mažiau kaip iš trijų Savivaldybės administracijos specialistų sudaryta komisija (toliau – Komisija). Komisijos pirmininkas skiriamas Savivaldybės administracijos direktoriaus įsakymu iš Komisijos narių. Komisijos sekretorius yra Komisijos narys ir yra skiriamas Komisijos sprendimu. Komisijos posėdžiai yra protokoluojami. Protokolus pasirašo jį surašęs Komisijos sekretorius ir Komisijos pirmininkas.

8. Pagrindinė Komisijos veiklos forma – posėdžiai, kurie laikomi teisėtais, kai juose dalyvauja Komisijos narių dauguma. Posėdžiams pirmininkauja Komisijos pirmininkas arba jo įgaliotas Komisijos narys, jei Komisijos pirmininkas dėl pateisinamų ir svarbių priežasčių negali dalyvauti Komisijos posėdyje.

9. Komisijos sprendimai priimami atviru balsavimu posėdyje dalyvaujančių Komisijos narių balsų dauguma. Balsams pasiskirsčius po lygiai, lemia Komisijos pirmininko balsas.

10. Komisijos pirmininkas:

10.1. šaukia Komisijos posėdžius, sudaro darbotvarkes, teikia Komisijos nariams posėdžio medžiagą, vadovauja Komisijos posėdžiams;

10.2. išklauso Komisijos narių, kitų posėdyje dalyvaujančių asmenų pasisakymus; kviečia į posėdžius asmenis, susijusius su nagrinėjamu klausimu; turi teisę kreiptis į kitas įmones, įstaigas, ar organizacijas, Savivaldybės administracijos struktūrinius, struktūrinius teritorinius padalinius dėl papildomos informacijos gavimo;

10.3. pasirašo Komisijos protokolus, išvadas.

11. Komisijos narys turi teisę dalyvauti svarstant Komisijos posėdžių klausimus, balsuoti dėl jų; siūlyti kviesti į Komisijos posėdžius asmenis, susijusius su nagrinėjamu klausimu.

 12. Komisijos narys negali balsuoti dėl svarstomo klausimo, jeigu yra galimas viešųjų ir privačiųjų interesų konfliktas. Paaiškėjus tokioms aplinkybėms, jis privalo apie tai informuoti posėdžio dalyvius ir pareikšti apie nusišalinimą ir, jei Komisija nusišalinimą priima, jokia forma nedalyvauti svarstant šį klausimą. Nusišalinimo faktas, nurodant nusišalinusio Komisijos nario vardą, parardą, užfiksuojamas protokole.

 13. Komisija:

 13.1. nagrinėja pateiktus prašymus, jų pagrįstumą, atitiktį Aprašo 4 punkte nurodytiems tikslams ir sąlygoms;

 13.2. išnagrinėjusi prašymą bei gautus dokumentus, pateikia Savivaldybės administracijos direktoriui rekomendacinio pobūdžio išvadą dėl lėšų skyrimo/neskyrimo iš Rezervo. Išvadoje siūlomų lėšų dydis turi būti pagrįstas skaičiavimais ir (arba) išlaidas patvirtinančiais dokumentais.

 14. Atsižvelgiant į Komisijos išvadą, lėšos iš Rezervo skiriamos Savivaldybės administracijos direktoriaus įsakymu.

 15. Savivaldybės administracijos direktoriaus įsakymų projektus rengia Savivaldybės administracijos Finansų skyrius.

 16. Apie pateikto prašymo tenkinimą ar netenkinimą, prašymą pateikusį asmenį, Savivaldybės administracijos direktorius informuoja ne vėliau kaip per mėnesį nuo prašymo pateikimo dienos. Jei prašymas netenkinamas, nurodoma netenkinimo priežastis.

**III. REZERVO LĖŠŲ APSKAITA IR KONTROLĖ**

 17. Rezervo lėšų apskaitą tvarko Savivaldybės administracijos Finansų skyrius.

 18. Rezervo lėšos naudojamos pagal Savivaldybės administracijos direktoriaus rezervo lėšų sąmatą.

 19. Savivaldybės administracijos Finansų skyrius, gavęs Savivaldybės administracijos direktoriaus įsakymą dėl lėšų skyrimo iš Rezervo, perveda skirtas lėšas į asmens sąskaitą.

20. Rezervo lėšų gavėjai apie Rezervo lėšų panaudojimą Savivaldybės administracijos Finansų skyriui pasibaigus ketvirčiui iki kito mėnesio 10 d. pateikia biudžeto išlaidų sąmatos vykdymo ataskaitą (Forma Nr. 2) patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 **„Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (su visais aktualiais pakeitimais)**. ~~Lietuvos Respublikos finansų ministro2012 m. (gruodžio 27 d. įsakymo Nr. 1K-452 redakcija).~~

 21. Aprašo vykdymo kontrolę atlieka Savivaldybės Kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_